title: 2008/224/ES: Rozhodnutie Rady z  18. februára 2008 o uzavretí protokolov, ktorými sa menia a dopĺňajú dohody o určitých aspektoch leteckých dopravných služieb medzi Európskym spoločenstvom a vládou Gruzínska, Libanonskou republikou, Maldivskou republikou, Moldavskou republikou, vládou Singapurskej republiky a Uruguajskou východnou republikou s cieľom zohľadniť pristúpenie Bulharskej republiky a Rumunska k Európskej únii

text:
               15.3.2008

               SK

               Úradný vestník Európskej únie

               L 73/20

         ROZHODNUTIE RADY
   z 18. februára 2008
   o uzavretí protokolov, ktorými sa menia a dopĺňajú dohody o určitých aspektoch leteckých dopravných služieb medzi Európskym spoločenstvom a vládou Gruzínska, Libanonskou republikou, Maldivskou republikou, Moldavskou republikou, vládou Singapurskej republiky a Uruguajskou východnou republikou s cieľom zohľadniť pristúpenie Bulharskej republiky a Rumunska k Európskej únii
   (2008/224/ES)
   RADA EURÓPSKEJ ÚNIE,
   so zreteľom na Zmluvu o založení Európskeho spoločenstva, a najmä na jej článok 80 ods. 2 v spojení s jej článkom 300 ods. 2 prvým pododsekom prvou vetou a s článkom 300 ods. 3 prvým pododsekom,
   so zreteľom na Akt o pristúpení z roku 2005, a najmä na jeho článok 6 ods. 2,
   so zreteľom na návrh Komisie,
   so zreteľom na stanovisko Európskeho parlamentu (1),
   keďže:

               (1)

               Bulharská republika 19. januára 1995 a Rumunsko 26. marca 1996 samostatne podpísali dvojstrannú dohodu s Gruzínskom týkajúcu sa leteckých dopravných služieb.

               (2)

               Dohoda medzi Európskym spoločenstvom a vládou Gruzínska o určitých aspektoch leteckých dopravných služieb (2) bola podpísaná v Bruseli 3. mája 2006.

               (3)

               Bulharská republika 17. februára 1967 a Rumunsko 25. februára 1967 samostatne podpísali dvojstrannú dohodu s Libanonskou republikou týkajúcu sa leteckých dopravných služieb.

               (4)

               Dohoda medzi Európskym spoločenstvom a Libanonskou republikou o určitých aspektoch leteckých dopravných služieb (3) bola podpísaná v Bejrúte 7. júla 2006.

               (5)

               Bulharská republika podpísala dvojstrannú dohodu týkajúcu sa leteckých dopravných služieb s Maldivskou republikou 13. augusta 2006 v Male.

               (6)

               Dohoda medzi Európskym spoločenstvom a Maldivskou republikou o určitých aspektoch leteckých dopravných služieb (4) bola podpísaná v Bruseli 21. septembra 2006.

               (7)

               Bulharská republika 17. apríla 1996 a Rumunsko 28. júna 1993 samostatne podpísali dvojstrannú dohodu s Moldavskou republikou týkajúcu sa leteckých dopravných služieb.

               (8)

               Dohoda medzi Európskym spoločenstvom a Moldavskou republikou o určitých aspektoch leteckých dopravných služieb (5) bola podpísaná v Bruseli 11. apríla 2006.

               (9)

               Bulharská republika 28. novembra 1969 a Rumunsko 11. januára 1978 samostatne podpísali dvojstrannú dohodu so Singapurskou republikou týkajúcu sa leteckých dopravných služieb.

               (10)

               Dohoda medzi Európskym spoločenstvom a vládou Singapurskej republiky o určitých aspektoch leteckých dopravných služieb (6) bola podpísaná v Luxemburgu 9. júna 2006.

               (11)

               Rumunsko podpísalo dvojstrannú dohodu týkajúcu sa leteckých dopravných služieb s Uruguajskou východnou republikou 31. mája 1996 v Bukurešti.

               (12)

               Dohoda medzi Európskym spoločenstvom a Uruguajskou východnou republikou o určitých aspektoch leteckých dopravných služieb (7) bola podpísaná v Montevideu 3. novembra 2006.

               (13)

               Zmluva o pristúpení z roku 2005 bola podpísaná v Luxemburgu 25. apríla 2005 a nadobudla platnosť 1. januára 2007.

               (14)

               S cieľom zohľadniť pristúpenie dvoch nových členských štátov je potrebný protokol, ktorým sa menia a dopĺňajú prílohy I a II ku každej z uvedených dohôd medzi Európskym spoločenstvom a príslušnými štátmi.

               (15)

               Rokovania sú založené na mandáte na rokovanie, ktorý Rada udelila Komisii 5. júna 2003.

               (16)

               Mali by sa preto uzavrieť protokoly v mene Spoločenstva,

         ROZHODLA TAKTO:
   Článok 1
   Týmto sa v mene Spoločenstva schvaľujú nasledujúce protokoly:

               —

               Protokol, ktorým sa mení a dopĺňa Dohoda medzi Európskym spoločenstvom a vládou Gruzínska o určitých aspektoch leteckých dopravných služieb,

               —

               Protokol, ktorým sa mení a dopĺňa Dohoda medzi Európskym spoločenstvom a Libanonskou republikou o určitých aspektoch leteckých služieb,

               —

               Protokol, ktorým sa mení a dopĺňa Dohoda medzi Európskym spoločenstvom a Maldivskou republikou o určitých aspektoch leteckých dopravných služieb,

               —

               Protokol, ktorým sa mení a dopĺňa Dohoda medzi Európskym spoločenstvom a Moldavskou republikou o určitých aspektoch leteckých dopravných služieb,

               —

               Protokol, ktorým sa mení a dopĺňa Dohoda medzi Európskym spoločenstvom a vládou Singapurskej republiky o určitých aspektoch leteckých dopravných služieb,

               —

               Protokol, ktorým sa mení a dopĺňa Dohoda medzi Európskym spoločenstvom a Uruguajskou východnou republikou o určitých aspektoch leteckých dopravných služieb.

         Znenie protokolov je pripojené k tomuto rozhodnutiu.
   Článok 2
   Predseda Rady vykoná v mene Spoločenstva oznámenie podľa článku 3 každého z protokolov.

      V Bruseli 18. februára 2008

            Za Radu

            predseda

         D. RUPEL

      (1)  Stanovisko Európskeho parlamentu z 11. decembra 2007 (zatiaľ neuverejnené v úradnom vestníku).

      (2)  Ú. v. EÚ L 134, 20.5.2006, s. 24.

      (3)  Ú. v. EÚ L 215, 5.8.2006, s. 17.

      (4)  Ú. v. EÚ L 286, 17.10.2006, s. 20.

      (5)  Ú. v. EÚ L 126, 13.5.2006, s. 24.

      (6)  Ú. v. EÚ L 243, 6.9.2006, s. 22.

      (7)  Ú. v. EÚ L 330, 28.11.2006, s. 19.
    ---documentbreak---

               15.3.2008

               SK

               Úradný vestník Európskej únie

               L 73/22

         PROTOKOL,
   ktorým sa mení a dopĺňa Dohoda medzi Európskym spoločenstvom a vládou Gruzínska o určitých aspektoch leteckých dopravných služieb
   EURÓPSKE SPOLOČENSTVO
   na jednej strane a
   VLÁDA GRUZÍNSKA
   na strane druhej
   (ďalej len „strany“),
   SO ZRETEĽOM na dohodu medzi Gruzínskom a Bulharskou republikou podpísanú 19. januára 1995 v Sofii a dohodu medzi Gruzínskom a Rumunskom podpísanú 26. marca 1996 v Tbilisi,
   SO ZRETEĽOM na Dohodu medzi Európskym spoločenstvom a vládou Gruzínska o určitých aspektoch leteckých dopravných služieb podpísanú v Bruseli 3. mája 2006 (ďalej len „horizontálna dohoda“),
   ZOHĽADŇUJÚC pristúpenie Bulharskej republiky a Rumunska k Európskej únii a teda aj k Spoločenstvu 1. januára 2007,
   DOHODLI SA TAKTO:
   Článok 1
   Do písmena a) prílohy I k horizontálnej dohode sa medzi záznamy týkajúce sa Rakúska a Holandska v tomto poradí vkladajú nasledujúce zarážky:

               „—

               Dohoda medzi vládou Bulharskej republiky a vládou Gruzínskej republiky týkajúca sa leteckých dopravných služieb uzavretá v Sofii 19. januára 1995, ďalej v prílohe II len ‚dohoda medzi Gruzínskom a Bulharskom‘,“;

               „—

               Dohoda medzi vládou Rumunska a vládou Gruzínska týkajúca sa leteckých dopravných služieb uzavretá v Tbilisi 26. marca 1996, ďalej v prílohe II len ‚dohoda medzi Gruzínskom a Rumunskom‘,“.

         Článok 2
   Do prílohy II k horizontálnej dohode sa za záznamy týkajúce sa „dohody medzi Gruzínskom a Belgickom“ a „dohody medzi Gruzínskom a Poľskom“ v tomto poradí vkladajú nasledujúce zarážky:

               a)

               do písmena a) „Určenie členským štátom“:

                           „—

                           článok 3 ods. 5 dohody medzi Gruzínskom a Bulharskom,“;

                           „—

                           článok 3 dohody medzi Gruzínskom a Rumunskom,“;

               b)

               do písmena b) „Zamietnutie, zrušenie, pozastavenie alebo obmedzenie oprávnení alebo povolení“:

                           „—

                           článok 4 ods. 1 písm. a) dohody medzi Gruzínskom a Bulharskom,“;

                           „—

                           článok 4 ods. 1 písm. a) dohody medzi Gruzínskom a Rumunskom,“;

               c)

               do písmena d) „Zdanenie leteckého paliva“:

                           „—

                           článok 5 dohody medzi Gruzínskom a Bulharskom,“;

                           „—

                           článok 9 dohody medzi Gruzínskom a Rumunskom,“;

               d)

               do písmena e) „Tarify za prepravu v rámci Európskeho spoločenstva“:

                           „—

                           článok 6 dohody medzi Gruzínskom a Bulharskom,“;

                           „—

                           článok 8 dohody medzi Gruzínskom a Rumunskom,“.

         Článok 3
   Tento protokol nadobudne platnosť, keď si strany navzájom písomne oznámia, že ich príslušné vnútorné postupy, ktoré sú potrebné na nadobudnutie platnosti protokolu, sú ukončené.
   Článok 4
   Tento protokol je vyhotovený v anglickom, bulharskom, českom, dánskom, estónskom, fínskom, francúzskom, gréckom, holandskom, litovskom, lotyšskom, maďarskom, maltskom, nemeckom, poľskom, portugalskom, rumunskom, slovenskom, slovinskom, španielskom, švédskom, talianskom a gruzínskom jazyku, pričom každé znenie je rovnako autentické.
 ---documentbreak--- NA ---documentbreak---

               15.3.2008

               SK

               Úradný vestník Európskej únie

               L 73/24

         PROTOKOL,
   ktorým sa mení a dopĺňa Dohoda medzi Európskym spoločenstvom a Libanonskou republikou o určitých aspektoch leteckých dopravných služieb
   EURÓPSKE SPOLOČENSTVO
   na jednej strane a
   LIBANONSKÁ REPUBLIKA
   na strane druhej
   (ďalej len „strany“),
   SO ZRETEĽOM na dohodu medzi Libanonskou republikou a Bulharskou republikou podpísanú 17. februára 1967 v Bejrúte a dohodu medzi Libanonskou republikou a Rumunskom podpísanú 25. februára 1967 v Bejrúte,
   SO ZRETEĽOM na Dohodu medzi Európskym spoločenstvom a Libanonskou republikou o určitých aspektoch leteckých dopravných služieb podpísanú v Bejrúte 7. júla 2006 (ďalej len „horizontálna dohoda“),
   ZOHĽADŇUJÚC pristúpenie Bulharskej republiky a Rumunska k Európskej únii a teda aj k Spoločenstvu 1. januára 2007,
   DOHODLI SA TAKTO:
   Článok 1
   Do písmena a) prílohy I k horizontálnej dohode sa medzi záznamy týkajúce sa Belgicka a Poľska v tomto poradí vkladajú nasledujúce zarážky:

               „—

               Dohoda medzi vládou Bulharskej republiky a vládou Libanonskej republiky týkajúca sa leteckých dopravných služieb uzavretá v Bejrúte 17. februára 1967 (ďalej len ‚dohoda medzi Libanonom a Bulharskom‘),“;

               „—

               Dohoda medzi vládou Rumunskej socialistickej republiky a vládou Libanonskej republiky týkajúca sa leteckých dopravných služieb uzavretá v Bejrúte 25. februára 1967 (ďalej len ‚dohoda medzi Libanonom a Rumunskom‘),“.

         Článok 2
   Do prílohy II k horizontálnej dohode sa za záznamy týkajúce sa „dohody medzi Libanonom a Belgickom“ a „dohody medzi Libanonom a Poľskom“ v tomto poradí vkladajú nasledujúce zarážky:

               a)

               do písmena a) „Vymenovanie členským štátom“:

                           „—

                           článok 3 dohody medzi Libanonom a Bulharskom,“;

                           „—

                           článok 3 dohody medzi Libanonom a Rumunskom,“;

               b)

               do písmena b) „Zamietnutie, zrušenie, pozastavenie alebo obmedzenie oprávnení alebo povolení“:

                           „—

                           článok 3 dohody medzi Libanonom a Bulharskom,“;

                           „—

                           článok 3 dohody medzi Libanonom a Rumunskom,“;

               c)

               do písmena d) „Zdaňovanie leteckých pohonných hmôt“:

                           „—

                           článok 6 dohody medzi Libanonom a Bulharskom,“;

                           „—

                           článok 8 dohody medzi Libanonom a Rumunskom,“;

               d)

               do písmena e) „Sadzby za prepravu v rámci Európskeho spoločenstva“:

                           „—

                           článok 10 dohody medzi Libanonom a Bulharskom,“;

                           „—

                           článok 9 dohody medzi Libanonom a Rumunskom,“.

         Článok 3
   Tento protokol nadobudne platnosť, keď si strany navzájom písomne oznámia, že ich príslušné vnútorné postupy, ktoré sú potrebné na nadobudnutie platnosti protokolu, sú ukončené.
   Článok 4
   Tento protokol je vyhotovený v anglickom, bulharskom, českom, dánskom, estónskom, fínskom, francúzskom, gréckom, holandskom, litovskom, lotyšskom, maďarskom, maltskom, nemeckom, poľskom, portugalskom, rumunskom, slovenskom, slovinskom, španielskom, švédskom, talianskom a arabskom jazyku, pričom každé znenie je rovnako autentické.
 ---documentbreak--- NA ---documentbreak--- NA ---documentbreak---

               15.3.2008

               SK

               Úradný vestník Európskej únie

               L 73/29

         PROTOKOL,
   ktorým sa mení a dopĺňa Dohoda medzi Európskym spoločenstvom a vládou Singapurskej republiky o určitých aspektoch leteckých dopravných služieb
   EURÓPSKE SPOLOČENSTVO
   na jednej strane a
   VLÁDA SINGAPURSKEJ REPUBLIKY
   na strane druhej
   (ďalej len „strany“),
   SO ZRETEĽOM na dohodu medzi vládou Singapurskej republiky a Bulharskou republikou podpísanú 28. novembra 1969 v Singapure a dohodu medzi vládou Singapurskej republiky a Rumunskom podpísanú 11. januára 1978 v Singapure,
   SO ZRETEĽOM na Dohodu medzi Európskym spoločenstvom a vládou Singapurskej republiky o určitých aspektoch leteckých dopravných služieb podpísanú v Luxemburgu 9. júna 2006 (ďalej len „horizontálna dohoda“),
   ZOHĽADŇUJÚC pristúpenie Bulharskej republiky a Rumunska k Európskej únii a teda aj k Spoločenstvu 1. januára 2007,
   DOHODLI SA TAKTO:
   Článok 1
   Do písmena a) prílohy I k horizontálnej dohode sa za záznamy týkajúce sa Belgicka a Portugalska v tomto poradí vkladajú nasledujúce zarážky:

               „—

               Dohoda medzi vládou Singapurskej republiky a vládou Bulharskej ľudovej republiky týkajúca sa leteckých dopravných služieb medzi ich územiami a mimo nich, uzavretá v Singapure 28. novembra 1969 (ďalej len ‚dohoda medzi Singapurom a Bulharskom‘),“;

               „—

               Dohoda medzi vládou Rumunskej socialistickej republiky a vládou Singapurskej republiky týkajúca sa leteckých dopravných služieb uzavretá v Singapure 11. januára 1978 (ďalej len ‚dohoda medzi Singapurom a Rumunskom‘),“.

         Článok 2
   Do prílohy II k horizontálnej dohode sa za záznamy týkajúce sa „dohody medzi Singapurom a Belgickom“ a „dohody medzi Singapurom a Portugalskom“ v tomto poradí vkladajú nasledujúce zarážky:

               a)

               do písmena a) „Určenie leteckého dopravcu členským štátom“:

                           „—

                           článok 3 dohody medzi Singapurom a Bulharskom,“;

                           „—

                           článok 3 dohody medzi Singapurom a Rumunskom,“;

               b)

               do písmena b) „Zamietnutie, zrušenie, pozastavenie alebo obmedzenie oprávnení alebo povolení“:

                           „—

                           článok 3 dohody medzi Singapurom a Bulharskom,“;

                           „—

                           článok 3 dohody medzi Singapurom a Rumunskom,“;

               c)

               do písmena d) „Tarify za prepravu v rámci Európskeho spoločenstva“:

                           „—

                           článok 8 dohody medzi Singapurom a Bulharskom,“;

                           „—

                           článok 9 dohody medzi Singapurom a Rumunskom,“.

         Článok 3
   Tento protokol nadobudne platnosť, keď si strany navzájom písomne oznámia, že ich príslušné vnútorné postupy, ktoré sú potrebné na nadobudnutie platnosti protokolu, sú ukončené.
   Článok 4
   Tento protokol je vyhotovený v anglickom, bulharskom, českom, dánskom, estónskom, fínskom, francúzskom, gréckom, holandskom, litovskom, lotyšskom, maďarskom, maltskom, nemeckom, poľskom, portugalskom, rumunskom, slovenskom, slovinskom, španielskom, švédskom a talianskom jazyku. V prípade akéhokoľvek sporu má znenie v anglickom jazyku prednosť pred zneniami v ostatných jazykoch.
 ---documentbreak--- NA ---documentbreak--- NA ---documentbreak--- NA ---documentbreak---

               15.3.2008

               SK

               Úradný vestník Európskej únie

               L 73/31

         PROTOKOL,
   ktorým sa mení a dopĺňa Dohoda medzi Európskym spoločenstvom a Uruguajskou východnou republikou o určitých aspektoch leteckých dopravných služieb
   EURÓPSKE SPOLOČENSTVO
   na jednej strane a
   URUGUAJSKÁ VÝCHODNÁ REPUBLIKA
   na strane druhej
   (ďalej len „strany“),
   SO ZRETEĽOM na Dohodu medzi Rumunskom a Uruguajskou východnou republikou podpísanú 31. mája 1996 v Bukurešti,
   SO ZRETEĽOM na Dohodu medzi Európskym spoločenstvom a Uruguajskou východnou republikou o určitých aspektoch leteckých dopravných služieb podpísanú v Montevideu 3. novembra 2006 (ďalej len „horizontálna dohoda“),
   ZOHĽADŇUJÚC pristúpenie Rumunska k Európskej únii a teda aj k Spoločenstvu 1. januára 2007,
   DOHODLI SA TAKTO:
   Článok 1
   Do písmena a) prílohy I k horizontálnej dohode sa za záznam týkajúci sa Portugalska vkladá nasledujúca zarážka:

               „—

               Dohoda medzi vládou Rumunska a vládou Uruguajskej východnej republiky týkajúca sa leteckých dopravných služieb uzavretá v Bukurešti 31. mája 1996, ďalej v prílohe II len ‚dohoda medzi Uruguajom a Rumunskom‘,“.

         Článok 2
   Do prílohy II k horizontálnej dohode sa za záznamy týkajúce sa „dohody medzi Uruguajom a Portugalskom“ vkladajú nasledujúce zarážky:

               a)

               do písmena a) „Určenie“:

                           „—

                           článok 3 dohody medzi Uruguajom a Rumunskom,“;

               b)

               do písmena b) „Odmietnutie, zrušenie, dočasné pozastavenie alebo obmedzenie oprávnení alebo povolení“:

                           „—

                           článok 4 ods. 1 dohody medzi Uruguajom a Rumunskom,“;

               c)

               do písmena d) „Zdanenie leteckých pohonných hmôt“:

                           „—

                           článok 9 dohody medzi Uruguajom a Rumunskom,“;

               d)

               do písmena e) „Sadzby za prepravu v rámci Európskeho spoločenstva“:

                           „—

                           článok 8 dohody medzi Uruguajom a Rumunskom,“.

         Článok 3
   Tento protokol nadobudne platnosť, keď si strany navzájom písomne oznámia, že ich príslušné vnútorné postupy, ktoré sú potrebné na nadobudnutie platnosti protokolu, sú ukončené.
   Článok 4
   Tento protokol je vyhotovený v anglickom, bulharskom, českom, dánskom, estónskom, fínskom, francúzskom, gréckom, holandskom, litovskom, lotyšskom, maďarskom, maltskom, nemeckom, poľskom, portugalskom, rumunskom, slovenskom, slovinskom, španielskom, švédskom a talianskom jazyku. V prípade akéhokoľvek sporu má znenie v anglickom jazyku prednosť pred zneniami v ostatných jazykoch.
 ---documentbreak--- NA ---documentbreak--- NA ---documentbreak--- NA ---documentbreak--- NA ---documentbreak---

               15.3.2008

               SK

               Úradný vestník Európskej únie

               L 73/26

         PROTOKOL,
   ktorým sa mení a dopĺňa Dohoda medzi Európskym spoločenstvom a Maldivskou republikou o určitých aspektoch leteckých dopravných služieb
   EURÓPSKE SPOLOČENSTVO
   na jednej strane a
   MALDIVSKÁ REPUBLIKA
   na strane druhej
   (ďalej len „strany“),
   SO ZRETEĽOM na Dohodu medzi Bulharskou republikou a Maldivskou republikou podpísanú 13. augusta 1996 v Male,
   SO ZRETEĽOM na Dohodu medzi Európskym spoločenstvom a Maldivskou republikou o určitých aspektoch leteckých dopravných služieb podpísanú v Bruseli 21. septembra 2006 (ďalej len „horizontálna dohoda“),
   ZOHĽADŇUJÚC pristúpenie Bulharskej republiky k Európskej únii a teda aj k Spoločenstvu 1. januára 2007,
   DOHODLI SA TAKTO:
   Článok 1
   Do písmena a) prílohy I k horizontálnej dohode sa za záznam týkajúci sa Rakúska vkladá nasledujúca zarážka:

               „—

               Dohoda medzi vládou Bulharskej republiky a vládou Maldivskej republiky týkajúca sa leteckých dopravných služieb uzavretá v Male 13. augusta 2006, ďalej v prílohe II len ‚dohoda medzi Maldivami a Bulharskom‘,“.

         Článok 2
   Do prílohy II k horizontálnej dohode sa za záznam týkajúci sa „dohody medzi Maldivami a Rakúskom“ vkladajú nasledujúce zarážky:

               a)

               do písmena a) „Určenie členským štátom“:

                           „—

                           článok 3 ods. 1 dohody medzi Maldivami a Bulharskom,“;

               b)

               do písmena b) „Zamietnutie, zrušenie, dočasné pozastavenie alebo obmedzenie oprávnení alebo povolení“:

                           „—

                           článok 4 ods. 1 písm. a) dohody medzi Maldivami a Bulharskom,“;

               c)

               do písmena d) „Zdaňovanie leteckého paliva“:

                           „—

                           článok 7 dohody medzi Maldivami a Bulharskom,“;

               d)

               do písmena e) „Sadzby za dopravu v rámci Európskeho spoločenstva“:

                           „—

                           článok 9 dohody medzi Maldivami a Bulharskom,“.

         Článok 3
   Tento protokol nadobudne platnosť, keď si strany navzájom písomne oznámia, že ich príslušné vnútorné postupy, ktoré sú potrebné na nadobudnutie platnosti protokolu, sú ukončené.
   Článok 4
   Tento protokol je vyhotovený v anglickom, bulharskom, českom, dánskom, estónskom, fínskom, francúzskom, gréckom, holandskom, litovskom, lotyšskom, maďarskom, maltskom, nemeckom, poľskom, portugalskom, rumunskom, slovenskom, slovinskom, španielskom, švédskom a talianskom jazyku a v maldivskom jazyku divehi, pričom každé znenie je rovnako autentické.
 ---documentbreak--- NA ---documentbreak--- NA ---documentbreak--- NA ---documentbreak--- NA ---documentbreak--- NA ---documentbreak---

               15.3.2008

               SK

               Úradný vestník Európskej únie

               L 73/27

         PROTOKOL,
   ktorým sa mení a dopĺňa Dohoda medzi Európskym spoločenstvom a Moldavskou republikou o určitých aspektoch leteckých dopravných služieb
   EURÓPSKE SPOLOČENSTVO
   na jednej strane a
   MOLDAVSKÁ REPUBLIKA
   na strane druhej
   (ďalej len „strany“),
   SO ZRETEĽOM na dohodu medzi Moldavskou republikou a Bulharskou republikou podpísanú 17. apríla 1996 v Sofii a dohodu medzi Moldavskou republikou a Rumunskom podpísanú 28. júna 1993 v Kišiňove,
   SO ZRETEĽOM na Dohodu medzi Európskym spoločenstvom a Moldavskou republikou o určitých aspektoch leteckých dopravných služieb podpísanú v Bruseli 11. apríla 2006 (ďalej len „horizontálna dohoda“),
   ZOHĽADŇUJÚC pristúpenie Bulharskej republiky a Rumunska k Európskej únii a teda aj k Spoločenstvu 1. januára 2007,
   DOHODLI SA TAKTO:
   Článok 1
   Do písmena a) prílohy I k horizontálnej dohode sa za záznamy týkajúce sa Rakúska a Poľska v tomto poradí vkladajú nasledujúce zarážky:

               „—

               Dohoda medzi vládou Bulharskej republiky a vládou Moldavskej republiky o leteckých službách medzi ich územiami a mimo nich, podpísaná 17. apríla 1996 v Sofii (ďalej len ‚dohoda medzi Moldavskom a Bulharskom‘),“;

               „—

               Dohoda medzi vládou Rumunska a vládou Moldavskej republiky týkajúca sa leteckých služieb podpísaná 28. júna 1993 v Kišiňove, zmenená a doplnená Dodatkovým protokolom podpísaným v Bukurešti 31. januára 2003, naposledy zmenená a doplnená výmenou nót s dátumami 5. mája 2004 a 12. mája 2004 (ďalej len ‚dohoda medzi Moldavskom a Rumunskom‘),“.

         Článok 2
   Do prílohy II k horizontálnej dohode sa za záznamy týkajúce sa „dohody medzi Moldavskom a Rakúskom“ a „dohody medzi Moldavskom a Poľskom“ v tomto poradí vkladajú nasledujúce zarážky:

               a)

               do písmena a) „Určenie leteckého dopravcu členským štátom“:

                           „—

                           článok 3 ods. 5 dohody medzi Moldavskom a Bulharskom,“;

                           „—

                           článok 3 dohody medzi Moldavskom a Rumunskom,“;

               b)

               do písmena b) „Zamietnutie, zrušenie, pozastavenie alebo obmedzenie oprávnení alebo povolení“:

                           „—

                           článok 4 ods. 1 písm. a) dohody medzi Moldavskom a Bulharskom,“;

                           „—

                           článok 4 ods. 1 písm. a) dohody medzi Moldavskom a Rumunskom,“;

               c)

               do písmena d) „Zdaňovanie leteckých pohonných hmôt“:

                           „—

                           článok 7 dohody medzi Moldavskom a Bulharskom,“;

                           „—

                           článok 9 dohody medzi Moldavskom a Rumunskom,“;

               d)

               do písmena e) „Tarify za prepravu v rámci Európskeho spoločenstva“:

                           „—

                           článok 9 dohody medzi Moldavskom a Bulharskom,“;

                           „—

                           článok 8 dohody medzi Moldavskom a Rumunskom,“.

         Článok 3
   Tento protokol nadobudne platnosť, keď si strany navzájom písomne oznámia, že ich príslušné vnútorné postupy, ktoré sú potrebné na nadobudnutie platnosti protokolu, sú ukončené.
   Článok 4
   Tento protokol je vyhotovený v úradných jazykoch strán, pričom každé znenie je rovnako autentické.


title: Rozhodnutie Rady z 25. júla 1996, ktoré sa týka uzavretia Dohody o vedecko-technickej spolupráci medzi Európskym spoločenstvom a štátom Izrael

text:
Dôležité právne oznámenie

|

31996D0505

Úradný vestník L 209 , 19/08/1996 S. 0022 - 0022

		Rozhodnutie Radyz 25. júla 1996,ktoré sa týka uzavretia Dohody o vedecko-technickej spolupráci medzi Európskym spoločenstvom a štátom Izrael(96/505/ES)RADA EURÓPSKEJ ÚNIE,so zreteľom na Zmluvu o založení Európskeho spoločenstva a najmä jej článok 130M v spojení s prvou vetou článku 228 ods. 2 a prvým pododsekom článku 228 ods. 3,so zreteľom na návrh Komisie,so zreteľom na stanovisko Európskeho parlamentu [1],keďže spoločenstvo a Izrael uskutočňujú špecifické výskumné programy v oblastiach spoločného záujmu;keďže na základe minulých skúseností podľa Dohody medzi Európskym hospodárskym spoločenstvom a štátom Izrael z roku 1975 [2], obe strany vyjadrili želanie vytvoriť hlbší a širší rámec na uskutočňovanie spolupráce v oblasti vedy a techniky;keďže štát Izrael na jednej strane a Európske spoločenstvo a jeho členské štáty na strane druhej podpísali Euro-stredomorskú asociačnú dohodu, ktorá umožňuje rokovanie o dohody o spolupráci v oblasti vedy a techniky;keďže svojím rozhodnutím z 29. septembra Rada splnomocnila Komisiu k rokovaniu o Dohody o vedecko-technickej spolupráci medzi Európskym spoločenstvom a štátom Izrael;keďže svojím rozhodnutím z 18. marca l996 Rada rozhodla, že dohoda o vedecko-technickej spolupráci bude podpísaná v mene Európskeho spoločenstva;keďže dohoda o vedecko-technickej spolupráci bola podpísaná 25. marca 1996;keďže Dohoda o vedecko-technickej spolupráci medzi Európskym spoločenstvom a štátom Izrael má byť schválená,ROZHODLA TAKTO:Článok 1Dohoda o vedecko-technickej spolupráci medzi Európskym spoločenstvom a štátom Izrael je týmto schválená v mene spoločenstva.Text dohody je prílohou tohto rozhodnutia.Článok 2Prezident Rady v mene spoločenstva vydá oznámenie v zmysle článku 13 tejto dohody.V Bruseli 25. júla 1996Za RaduPredsedaH. Coveney[1] Stanovisko doručené 19. júla 1996 (ešte nezverejnené v úradnom vestníku).[2] Ú. v. ES L 136, 28. 5. 1975, s. 1.--------------------------------------------------


title: 2014/551/EÚ, Euratom: Rozhodnutie Európskeho parlamentu z  3. apríla 2014 o účtovnej závierke týkajúcej sa všeobecného rozpočtu Európskej únie za rozpočtový rok 2012, oddiel III – Komisia

text:
               5.9.2014

               SK

               Úradný vestník Európskej únie

               L 266/114

         ROZHODNUTIE EURÓPSKEHO PARLAMENTU
   z 3. apríla 2014
   o účtovnej závierke týkajúcej sa všeobecného rozpočtu Európskej únie za rozpočtový rok 2012, oddiel III – Komisia
   (2014/551/EÚ, Euratom)
   EURÓPSKY PARLAMENT,

               —

               so zreteľom na všeobecný rozpočet Európskej únie na rozpočtový rok 2012 (1),

               —

               so zreteľom na konsolidovanú ročnú účtovnú závierku Európskej únie za rozpočtový rok 2012 [COM(2013) 570 – C7–0273/2013] (2),

               —

               so zreteľom na správu Komisie o následných opatreniach k rozhodnutiam o udelení absolutória za rozpočtový rok 2011 [COM(2013) 668] a na pracovné dokumenty útvarov Komisie pripojené k tejto správe [SWD(2013) 348 a SWD(2013) 349],

               —

               so zreteľom na oznámenie Komisie z 5. júna 2013 s názvom Súhrn výsledkov Komisie v oblasti riadenia za rok 2012 [COM(2013) 334],

               —

               so zreteľom na správu Komisie o hodnotení financií Únie na základe dosiahnutých výsledkov [COM(2013) 461] a na pracovné dokumenty útvarov Komisie pripojené k tejto správe [SWD(2013) 228 a SWD(2012) 229],

               —

               so zreteľom na oznámenie Komisie o ochrane rozpočtu Európskej únie do konca roka 2012 [COM(2013) 682],

               —

               so zreteľom na oznámenie Komisie o vykonávaní čistých opráv v členských štátoch v oblasti poľnohospodárstva a politiky súdržnosti [COM(2013) 934],

               —

               so zreteľom na výročnú správu Komisie o vnútorných auditoch vykonaných v roku 2012 pre orgán udeľujúci absolutórium [COM(2013) 606] a pracovný dokument útvarov Komisie pripojený k tejto správe [SWD(2013) 314],

               —

               so zreteľom na výročnú správu Dvora audítorov o plnení rozpočtu za rozpočtový rok 2012 spolu s odpoveďami inštitúcií (3) a na osobitné správy Dvora audítorov,

               —

               so zreteľom na vyhlásenie o vierohodnosti (4) vedenia účtov a zákonnosti a správnosti príslušných operácií, ktoré poskytol Dvor audítorov za rozpočtový rok 2012 v súlade s článkom 287 Zmluvy o fungovaní Európskej únie,

               —

               so zreteľom na odporúčania Rady z 18. februára 2014 o udelení absolutória Komisii za plnenie všeobecného rozpočtu Európskej únie za rozpočtový rok 2012 (05848/2014 – C7-0048/2014),

               —

               so zreteľom na odporúčanie Rady z 18. februára 2014 o udelení absolutória výkonným agentúram za plnenie rozpočtu za rozpočtový rok 2012 (05850/2014 – C7-0049/2014),

               —

               so zreteľom na články 317, 318 a 319 Zmluvy o fungovaní Európskej únie, ako aj na článok 106a Zmluvy o založení Európskeho spoločenstva pre atómovú energiu,

               —

               so zreteľom na nariadenie Rady (ES, Euratom) č. 1605/2002 z 25. júna 2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (5), a najmä na jeho články 55, 145, 146 a 147,

               —

               so zreteľom na nariadenie Európskeho parlamentu a Rady (EÚ, Euratom) č. 966/2012 z 25. októbra 2012 o rozpočtových pravidlách, ktoré sa vzťahujú na všeobecný rozpočet Únie, a zrušení nariadenia Rady (ES, Euratom) č. 1605/2002 (6), a najmä na jeho články 62, 164, 165 a 166,

               —

               so zreteľom na nariadenie Rady (ES) č. 58/2003 z 19. decembra 2002, ktoré stanovuje štatút výkonných orgánov, ktorým majú byť zverené niektoré úlohy v rámci riadenia programov Spoločenstva (7), a najmä na jeho článok 14 ods. 2 a ods. 3,

               —

               so zreteľom na článok 76 rokovacieho poriadku a prílohu VI k rokovaciemu poriadku,

               —

               so zreteľom na správu Výboru pre kontrolu rozpočtu a stanoviská príslušných výborov (A7-0242/2014),

               1.

               schvaľuje účtovnú závierku týkajúcu sa všeobecného rozpočtu Európskej únie za rozpočtový rok 2012;

               2.

               uvádza svoje poznámky v uznesení, ktoré je neoddeliteľnou súčasťou rozhodnutí o absolutóriu za plnenie všeobecného rozpočtu Európskej únie za rozpočtový rok 2012, oddiel III – Komisia a výkonné agentúry, ako aj vo svojom uznesení z 3. apríla 2014 o osobitných správach Dvora audítorov v súvislosti s udelením absolutória Komisii za rok 2012 (8);

               3.

               poveruje svojho predsedu, aby postúpil toto rozhodnutie Rade, Komisii, Súdnemu dvoru Európskej únie, Dvoru audítorov a Európskej investičnej banke a aby zabezpečil jeho uverejnenie v Úradnom vestníku Európskej únie (v sérii L).

            Predseda

         Martin SCHULZ

            Generálny tajomník

         Klaus WELLE

      (1)  Ú. v. EÚ L 56, 29.2.2012.

      (2)  Ú. v. EÚ C 334, 15.11.2013, s. 1.

      (3)  Ú. v. EÚ C 331, 14.11.2013, s. 1.

      (4)  Ú. v. EÚ C 331, 14.11.2013, s. 10.

      (5)  Ú. v. ES L 248, 16.9.2002, s. 1.

      (6)  Ú. v. EÚ L 298, 26.10.2012, s. 1.

      (7)  Ú. v. ES L 11, 16.1.2003, s. 1.

      (8)  Prijaté texty, P7_TA(2014) 288 (pozri stranu 69 tohto úradného vestníka).


title: Rozhodnutie Rady 2008/887/SZBP z  25. septembra 2008 o uzavretí Dohody medzi Európskou úniou a Chorvátskou republikou o účasti Chorvátskej republiky na misii Európskej únie na podporu právneho štátu v Kosove, EULEX KOSOVO

text:
               27.11.2008

               SK

               Úradný vestník Európskej únie

               L 317/19

         ROZHODNUTIE RADY 2008/887/SZBP
   z 25. septembra 2008
   o uzavretí Dohody medzi Európskou úniou a Chorvátskou republikou o účasti Chorvátskej republiky na misii Európskej únie na podporu právneho štátu v Kosove, EULEX KOSOVO
   RADA EURÓPSKEJ ÚNIE,
   so zreteľom na Zmluvu o Európskej únii, a najmä na jej článok 24,
   so zreteľom na odporúčanie predsedníctva,
   keďže:

               (1)

               Rada 4. februára 2008 prijala jednotnú akciu 2008/124/SZBP o misii Európskej únie na podporu právneho štátu v Kosove (EULEX KOSOVO) (1).

               (2)

               V článku 13 ods. 4 tejto jednotnej akcie sa ustanovuje, že podrobnosti týkajúce sa účasti tretích štátov sa stanovia v dohode, ktorá sa uzavrie v súlade s článkom 24 zmluvy.

               (3)

               Dňa 13. decembra 2004 Rada poverila predsedníctvo, aby v prípade potreby s pomocou generálneho tajomníka/vysokého predstaviteľa pri budúcich operáciách civilného krízového riadenia EÚ začalo rokovania s tretími štátmi s cieľom uzatvoriť dohodu na základe vzorovej dohody medzi Európskou úniou a tretím štátom o účasti tretieho štátu na operácii civilného krízového riadenia Európskej únie. Na tomto základe predsedníctvo dojednalo dohodu s Chorvátskou republikou o účasti Chorvátskej republiky na misii Európskej únie na podporu právneho štátu v Kosove, EULEX KOSOVO.

               (4)

               Táto dohoda by sa mala schváliť,

         ROZHODLA TAKTO:
   Článok 1
   Dohoda medzi Európskou úniou a Chorvátskou republikou o účasti Chorvátskej republiky na misii Európskej únie na podporu právneho štátu v Kosove, EULEX KOSOVO, sa týmto schvaľuje v mene Európskej únie.
   Text dohody je pripojený k tomuto rozhodnutiu.
   Článok 2
   Týmto sa predseda Rady poveruje určiť osobu(-y) splnomocnenú(-é) podpísať dohodu s cieľom zaviazať Európsku úniu.
   Článok 3
   Toto rozhodnutie nadobúda účinnosť dňom jeho prijatia.
   Článok 4
   Toto rozhodnutie sa uverejní v Úradnom vestníku Európskej únie.

      V Bruseli 25. septembra 2008

            Za Radu

            predseda

         B. HORTEFEUX

      (1)  Ú. v. EÚ L 42, 16.2.2008, s. 92.
    ---documentbreak---

               27.11.2008

               SK

               Úradný vestník Európskej únie

               L 317/20

         PREKLAD
   DOHODA
   medzi Európskou úniou a Chorvátskou republikou o účasti Chorvátskej republiky na misii Európskej únie na podporu právneho štátu v Kosove, EULEX KOSOVO
   EURÓPSKA ÚNIA (EÚ)
   na jednej strane a
   CHORVÁTSKA REPUBLIKA
   na strane druhej,
   ďalej len „strany“,
   BERÚC DO ÚVAHY:
   prijatie jednotnej akcie Rady Európskej únie 2008/124/SZBP zo 4. februára 2008 o misii Európskej únie na podporu právneho štátu v Kosove, EULEX KOSOVO (1),
   pozvanie Chorvátskej republiky na účasť na misii Európskej únie na podporu právneho štátu v Kosove, EULEX KOSOVO (ďalej len „EULEX KOSOVO“),
   rozhodnutie Politického a bezpečnostného výboru zo 7. februára 2008 potvrdzujúce pozvanie Chorvátskej republiky na účasť na EULEX KOSOVO na základe výnimky zo spoločných nákladov,
   úspešné ukončenie procesu vytvorenia ozbrojených síl a odporúčanie veliteľa civilnej operácie a Výboru pre civilné aspekty riešenia krízových situácií schváliť účasť Chorvátskej republiky na misii Európskej únie na EULEX KOSOVO,
   rozhodnutie Chorvátskej republiky z 2. júla 2008 zúčastniť sa na EULEX KOSOVO,
   rozhodnutie Politického a bezpečnostného výboru zo 4. júla 2008 o prijatí príspevku Chorvátskej republiky k EULEX KOSOVO,
   SA DOHODLI TAKTO:
   Článok 1
   Účasť na operácii
   1.   Chorvátska republika sa pripája k jednotnej akcii 2008/124/SZBP zo 4. februára 2008 o misii Európskej únie na podporu právneho štátu v Kosove, EULEX KOSOVO, a ku každej jednotnej akcii alebo rozhodnutiu, ktorými Rada Európskej únie rozhodne o predĺžení misie EULEX KOSOVO v súlade s ustanoveniami tejto dohody a akýmikoľvek požadovanými vykonávacími predpismi.
   2.   Príspevok Chorvátskej republiky k misii EULEX KOSOVO sa nedotýka autonómie rozhodovania Európskej únie.
   3.   Chorvátska republika zabezpečí, aby jej personál vyslaný v rámci misie EULEX KOSOVO vykonával svoju misiu v súlade s:

               —

               jednotnou akciou 2008/124/SZBP a prípadnými následnými zmenami a doplneniami,

               —

               operačným plánom,

               —

               vykonávacími opatreniami.

         4.   Personál vyslaný Chorvátskou republikou na misiu EULEX KOSOVO má pri výkone svojich povinností a konaní na zreteli výhradne záujmy tejto misie.
   5.   Chorvátska republika včas oznámi veliteľovi civilnej operácie a vedúcemu misie EULEX KOSOVO (ďalej len „vedúci misie“) akúkoľvek zmenu týkajúcu sa jej príspevku k misii EULEX KOSOVO.
   6.   Členovia personálu vyslaného na misiu EULEX KOSOVO sa podrobia lekárskej prehliadke a očkovaniu a disponujú lekárskym potvrdením od príslušného orgánu Chorvátskej republiky, že sú schopní vykonávať svoje služobné povinnosti. Členovia personálu dočasne vyslaní na misiu EULEX KOSOVO predložia kópiu uvedeného potvrdenia.
   Článok 2
   Postavenie personálu
   1.   Postavenie personálu, ktorý Chorvátska republika vyslala na misiu EULEX KOSOVO sa riadi ustanoveniami o štatúte misie podľa článku 10 ods. 1 jednotnej akcie 2008/124/SZBP.
   2.   Bez toho, aby boli dotknuté ustanovenia o štatúte misie uvedené v odseku 1 tohto článku, Chorvátska republika uplatňuje právomoc nad svojím personálom, ktorý sa zúčastňuje misie EULEX KOSOVO.
   3.   Chorvátska republika zodpovedá za prerokovanie každej sťažnosti, ktorú podá ktorýkoľvek člen jej personálu alebo ktorá sa takéhoto člena týka, súvisiacej s účasťou na misii EULEX KOSOVO. Chorvátska republika zodpovedá za začatie akéhokoľvek, najmä súdneho alebo disciplinárneho konania voči svojmu personálu v súlade so svojimi zákonmi a inými právnymi predpismi.
   4.   Chorvátska republika sa zaväzuje vydať vyhlásenie o zrieknutí sa nárokov na náhradu voči ktorémukoľvek štátu zúčastňujúcemu sa na misii EULEX KOSOVO a zaväzuje sa tak urobiť pri podpisovaní tejto dohody. Vzor uvedeného vyhlásenia je pripojený k tejto dohode.
   5.   Členské štáty Európskej únie sa zaväzujú vydať vyhlásenie o zrieknutí sa nárokov na náhradu v súvislosti s účasťou Chorvátskej republiky na misii EULEX KOSOVO, a zaväzujú sa tak urobiť pri podpisovaní tejto dohody. Vzor uvedeného vyhlásenia je pripojený k tejto dohode.
   Článok 3
   Utajované skutočnosti
   1.   Chorvátska republika prijme primerané opatrenia s cieľom zabezpečiť, aby utajované skutočnosti EÚ boli chránené v súlade s bezpečnostnými nariadeniami Rady Európskej únie uvedenými v rozhodnutí Rady 2001/264/ES (2) a v súlade s ďalšími usmerneniami vydanými príslušnými orgánmi vrátane vedúceho misie.
   2.   Ustanovenia Dohody medzi Európskou úniou a Chorvátskou republikou o bezpečnostných postupoch pri výmene utajovaných skutočností podpísanej 10. apríla 2006 (3) sa uplatňujú v kontexte misie EULEX KOSOVO.
   Článok 4
   Velenie
   1.   Všetci členovia personálu, ktorí sa zúčastňujú misie EULEX KOSOVO, ostávajú v plnom rozsahu pod velením svojich vnútroštátnych orgánov.
   2.   Vnútroštátne orgány odovzdajú operačnú kontrolu veliteľovi civilných operácií, ktorý vykonáva velenie a riadenie na strategickej úrovni.
   3.   Vedúci misie preberá zodpovednosť a vykonáva velenie a riadenie misie EULEX KOSOVO na mieste operácie.
   4.   Vedúci misie vykonáva velenie a riadenie personálu, tímov a jednotiek prispievajúcich štátov, ako ich pridelil veliteľ civilnej operácie, pričom nesie aj administratívnu a logistickú zodpovednosť za prostriedky, zdroje a informácie, ktoré sa misii EULEX KOSOVO poskytli.
   5.   Chorvátska republika má v súlade s právnymi nástrojmi uvedenými v článku 1 ods. 1 tejto dohody rovnaké práva a povinnosti v súvislosti s každodenným riadením operácie ako členské štáty Európskej únie, ktoré sa operácie zúčastňujú.
   6.   Vedúci misie zodpovedá za disciplinárnu kontrolu nad personálom misie EULEX KOSOVO. V prípade nutnosti začne príslušný vnútroštátny orgán disciplinárne konanie.
   7.   Chorvátska republika vymenuje veliteľa národného kontingentu (ďalej „NCL“), aby zastupoval jeho národný kontingent v misii EULEX KOSOVO. NCL podáva vedúcemu misie správy o vnútroštátnych záležitostiach a zodpovedá za každodennú disciplínu kontingentu.
   8.   Rozhodnutie ukončiť operáciu prijíma Európska únia po porade so Chorvátskou republikou pod podmienkou, že Chorvátska republika v deň ukončenia operácie na misiu EULEX KOSOVO stále prispieva.
   Článok 5
   Finančné aspekty
   1.   Chorvátska republika znáša všetky náklady spojené so svojou účasťou na operácii okrem nákladov, ktoré podliehajú spoločnému financovaniu, ako sa ustanovuje v operačnom rozpočte operácie.
   2.   V prípade úmrtia, úrazu, straty alebo škody spôsobenej miestnemu obyvateľstvu alebo právnickým osobám v mieste prebiehajúcej operácie zaplatí Chorvátska republika po preukázaní svojej zodpovednosti náhradu škody za podmienok ustanovených v ustanoveniach o štatúte misie, ako sa uvádza v článku 2 ods. 1.
   Článok 6
   Predpisy na vykonávanie tejto dohody
   Generálny tajomník Rady Európskej únie/vysoký predstaviteľ pre spoločnú zahraničnú a bezpečnostnú politiku a príslušné orgány Chorvátskej republiky sa dohodnú na všetkých potrebných technických a správnych predpisoch súvisiacich s vykonávaním tejto dohody.
   Článok 7
   Nedodržanie dohody
   Ak si jedna zo strán neplní svoje záväzky ustanovené v tejto dohode, druhá strana má právo túto dohodu vypovedať formou písomného oznámenia s jednomesačnou výpovednou lehotou prostredníctvom diplomatických kanálov.
   Článok 8
   Riešenie sporov
   Spory týkajúce sa výkladu alebo uplatňovania tejto dohody sa medzi stranami riešia diplomatickou cestou.
   Článok 9
   Nadobudnutie platnosti
   1.   Táto dohoda nadobúda platnosť prvým dňom prvého mesiaca po tom, ako si strany vzájomne prostredníctvom diplomatických kanálov oznámili ukončenie vnútorných postupov potrebných na tento účel.
   2.   Táto dohoda sa predbežne vykonáva od dátumu podpisu.
   3.   Táto dohoda ostáva v platnosti, kým Chorvátska republika prispieva na operáciu.

      V Bruseli 24. novembra 2008 v dvoch pôvodných vyhotoveniach v anglickom jazyku.

            Za Európsku úniu

            Za Chorvátsku republiku

      (1)  Ú. v. EÚ L 42, 16.2.2008, s. 92.

      (2)  Ú. v. ES L 101, 11.4.2001, s. 1.

      (3)  Ú. v. EÚ L 116, 29.4.2006, s. 73.
   PRÍLOHA
   VYHLÁSENIA
   uvedené v článku 2 ods. 4 a 5
   Vyhlásenie členských štátov EÚ
   „Členské štáty EÚ, ktoré uplatňujú jednotnú akciu EÚ 2008/124/SZBP zo 4. februára 2008 o misii Európskej únie na podporu právneho štátu v Kosove, EULEX KOSOVO, sa budú usilovať v miere, v akej to ich vnútroštátny právny systém dovoľuje, zrieknuť sa podľa možnosti nárokov na náhradu voči Chorvátskej republike v prípade úrazu alebo úmrtia členov svojho personálu alebo škody na akomkoľvek majetku alebo straty akéhokoľvek majetku vo svojom vlastníctve, ktorý sa používa v rámci misie EULEX KOSOVO, ak takýto úraz, úmrtie, škoda alebo strata:

               —

               boli zapríčinené členmi personálu z Chorvátskej republiky pri výkone svojich služobných povinností súvisiacich s misiou EULEX KOSOVO, okrem prípadov hrubej nedbanlivosti alebo úmyselného zavinenia,
               alebo

               —

               vznikli pri používaní akéhokoľvek majetku vo vlastníctve Chorvátskej republiky pod podmienkou, že uvedený majetok sa používal v súvislosti s operáciou, a s výnimkou prípadov hrubej nedbanlivosti alebo úmyselného zavinenia členov personálu misie EULEX KOSOVO z Chorvátskej republiky, ktorí tento majetok používali.“

         Vyhlásenie Chorvátskej republiky
   „Chorvátska republika, ako účastník misie Európskej únie na podporu právneho štátu v Kosove, EULEX KOSOVO, zriadenej jednotnou akciou EÚ 2008/124/SZBP zo 4. februára 2008, sa bude usilovať, do tej miery, do akej to jej vnútroštátny právny systém dovoľuje, zrieknuť sa podľa možnosti nárokov na náhradu voči každému inému štátu zúčastňujúcemu sa misie EULEX KOSOVO v prípade úrazu alebo úmrtia členov svojho personálu alebo škody na akomkoľvek majetku alebo straty akéhokoľvek majetku vo svojom vlastníctve, ktorý sa používa pri misii EULEX KOSOVO, ak takýto úraz, úmrtie, škoda alebo strata:

               —

               boli zapríčinené členmi personálu pri výkone svojich služobných povinností súvisiacich s misiou EULEX KOSOVO, okrem prípadov hrubej nedbanlivosti alebo úmyselného zavinenia,
               alebo

               —

               vznikli pri používaní akéhokoľvek majetku vo vlastníctve štátov zúčastňujúcich sa misie EULEX KOSOVO pod podmienkou, že uvedený majetok sa používal v súvislosti s operáciou, a s výnimkou prípadov hrubej nedbanlivosti alebo úmyselného zavinenia členmi personálu misie EULEX KOSOVO, ktorí tento majetok používali.“


title: Rozhodnutie Rady 2005/852/SZBP z  29. novembra 2005  o zničení ručných a ľahkých zbraní (RĽZ) a ich munície na Ukrajine

text:
               1.12.2005

               SK

               Úradný vestník Európskej únie

               L 315/27

      ROZHODNUTIE RADY 2005/852/SZBP
   z 29. novembra 2005
   o zničení ručných a ľahkých zbraní (RĽZ) a ich munície na Ukrajine
   RADA EURÓPSKEJ ÚNIE,
   so zreteľom na jednotnú akciu Rady 2002/589/SZBP z 12. júla 2002 o príspevku Európskej únie k boju proti destabilizujúcemu akumulovaniu a rozširovaniu ručných zbraní a ľahkých zbraní (1), a najmä na jej článok 4 v spojení s článkom 23 ods. 2 Zmluvy o Európskej únii,
   keďže:

               (1)

               V minulosti Ukrajina disponovala veľkým vojensko-priemyselným komplexom, tretím najväčším arzenálom jadrových zbraní na svete a slúžila ako základňa pre strategické rezervy zbraní a munície ZSSR.

               (2)

               Podľa niektorých odhadov sa na Ukrajine nachádza až 7 miliónov ručných a ľahkých zbraní (RĽZ) a 2 milióny ton munície, z ktorých väčšina pochádza ešte z čias svetových vojen. Tieto veľké množstvá RĽZ a munície nepredstavujú len obrovský prebytok z hľadiska súčasnej veľkosti ukrajinských ozbrojených síl, ale obsahujú aj veľký počet nepoužiteľných a nebezpečných kusov munície.

               (3)

               Akčný plán EÚ – Ukrajina, ktorý prijala Rada pre spoluprácu EÚ – Ukrajina 21. februára 2005, vyzýva obe strany na spoločné riešenie hrozieb pre bezpečnosť, verejné zdravie a životné prostredie, ktoré predstavujú ukrajinské zásoby starej munície, okrem iného aj protipechotných nášľapných mín.

               (4)

               Úrad NATO pre technické zabezpečenie a zásobovanie (NAMSA) riadi v rámci Fondu partnerstva za mier (PZM) dvanásťročný projekt zameraný na zničenie nadbytočných RĽZ v celkovom počte 1,5 milióna kusov a konvenčnej munície v celkovom množstve 133 000 ton, ktorý sa uskutoční v štyroch fázach.

               (5)

               Európska únia sa domnieva, že Ukrajine by na zníženie rizík súvisiacich s nahromadením veľkých množstiev RĽZ a munície a na prispôsobenie množstva RĽZ a munície súčasnej veľkosti jej ozbrojených síl pomohol finančný príspevok na prvú fázu tohto projektu.

               (6)

               Ukrajinský parlament 18. mája 2005 ratifikoval Dohovor o zákaze použitia, skladovania, výroby a transferu protipechotných mín a o ich zničení (Ottawský dohovor).

               (7)

               Európska únia má preto v úmysle ponúknuť Ukrajine finančnú pomoc v súlade s hlavou II jednotnej akcie 2002/589/SZBP. Zabezpečí sa primerané zviditeľnenie tejto finančnej pomoci, vrátane zviditeľnenia prostredníctvom opatrení prijatých NAMSA,

         ROZHODLA TAKTO:
   Článok 1
   1.   Európska únia podporuje zničenie ručných a ľahkých zbraní (RĽZ) a ich munície na Ukrajine.
   2.   Na tento účel poskytne Európska únia Úradu NATO pre technické zabezpečenie a zásobovanie (NAMSA) finančnú podporu počas prvej fázy jej dvanásťročného projektu, ktorej cieľom je zneškodnenie 400 000 kusov RĽZ, 15 000 ton konvenčnej munície a 1 000 kusov prenosného vzdušného obranného systému MANPAD.
   3.   Z príspevku Európskej únie sa financuje:

               —

               nákup a inštalácia systému na redukciu znečistenia do spaľovne výbušného odpadu,

               —

               zneškodnenie zbraní,

               —

               nákup dvoch pecí na tavenie zbraní,

               —

               nákup a inštalácia diaľkovo ovládaných pásových píl na rezanie výbušného arzenálu,

               —

               nákup hydraulického lisu,

               —

               priame náklady až do výšky 7 % celkových priamych nákladov na projekt.

         4.   NAMSA obstará dodávku, inštaláciu a sprevádzkovanie potrebného deštrukčného a iného vybavenia od komerčných alebo vládnych subjektov so sídlom v krajinách NATO alebo od subjektov, ktoré sú na to oprávnené podľa politiky Fondu partnerstva za mier (PZM), ako aj od podobných subjektov z členských štátov EÚ a z Ukrajiny. V prípade potreby budú zmluvy na dodávku vybavenia obsahovať ustanovenie o odbornej príprave, ktorá sa poskytne ukrajinským prevádzkovateľom vybavenia buď na Ukrajine, alebo v krajine, z ktorej sa vybavenie obstaráva.
   Článok 2
   1.   Finančná referenčná čiastka na vykonanie činností uvedených v článku 1 ods. 3 je 1 000 000 EUR, ktoré sa poskytnú zo všeobecného rozpočtu Európskej únie na rok 2006.
   2.   Na účely vykonávania činností uvedených v článku 1 ods. 3 uzavrie Komisia s úradom NAMSA dohodu o financovaní, ktorou sa upravia podmienky využitia príspevku Európskej únie vo forme grantu. V tejto osobitnej dohode o financovaní, ktorá sa má uzavrieť, sa stanoví úloha úradu NAMSA zabezpečiť zviditeľnenie príspevku Európskej únie na projekt primerane jeho výške.
   3.   Komisia dohliada na riadnu realizáciu príspevku EÚ uvedeného v tomto článku. Na tento účel sa Komisia poveruje úlohou kontrolovať a hodnotiť finančné aspekty vykonávania tohto rozhodnutia, ako sa uvádza v tomto článku.
   4.   Riadenie výdavkov financovaných zo všeobecného rozpočtu Európskej únie, ktoré sú uvedené v odseku 1, podlieha postupom a pravidlám Spoločenstva, ktoré sa vzťahujú na rozpočtové záležitosti s výnimkou toho, že akékoľvek predbežné financovanie neostáva vlastníctvom Spoločenstva.
   Článok 3
   Predsedníctvo, ktorému pomáha generálny tajomník Rady/vysoký splnomocnenec pre SZBP, zodpovedá za vykonanie tohto rozhodnutia a podávanie správ Rade o jeho vykonávaní. Komisia je do týchto úloh plne zapojená a konkrétne bude poskytovať informácie o vykonávaní finančných aspektov. Tieto informácie sa budú zakladať najmä na pravidelných správach, ktoré má poskytovať NAMSA na základe svojho zmluvného vzťahu s Komisiou, ako je ustanovené v článku 2 ods. 2.
   Článok 4
   Toto rozhodnutie nadobúda účinnosť dňom jeho prijatia. Stráca účinnosť dvanásť mesiacov po uzavretí dohody o financovaní medzi Komisiou a NAMSA.
   Článok 5
   Toto rozhodnutie sa uverejní v Úradnom vestníku Európskej únie.

      V Bruseli 29. novembra 2005

            Za Radu

            predseda

         A. JOHNSON

      (1)  Ú. v. ES L 191, 19.7.2002, s. 1.


title: Rozhodnutie Rady zo 16. júna 2011 o podpise v mene Únie a predbežnom vykonávaní Dohody medzi Európskou úniou a vládou Indonézskej republiky o určitých aspektoch leteckých služieb

text:
               8.10.2011

               SK

               Úradný vestník Európskej únie

               L 264/1

         ROZHODNUTIE RADY
   zo 16. júna 2011
   o podpise v mene Únie a predbežnom vykonávaní Dohody medzi Európskou úniou a vládou Indonézskej republiky o určitých aspektoch leteckých služieb
   (2011/663/EÚ)
   RADA EURÓPSKEJ ÚNIE,
   so zreteľom na Zmluvu o fungovaní Európskej únie, a najmä na jej článok 100 ods. 2 v spojení s článkom 218 ods. 5,
   so zreteľom na návrh Európskej komisie,
   keďže:

               (1)

               Rada svojím rozhodnutím z 5. júna 2003 poverila Komisiu, aby začala rokovania s tretími krajinami o nahradení určitých ustanovení v platných dvojstranných dohodách dohodou na úrovni Únie.

               (2)

               Komisia v mene Únie dojednala dohodu s vládou Indonézskej republiky o určitých aspektoch leteckých služieb („dohoda“) v súlade s mechanizmami a smernicami uvedenými v prílohe k rozhodnutiu Rady z 5. júna 2003.

               (3)

               Dohoda by sa mala podpísať a predbežne vykonávať s výhradou jej uzavretia,

         PRIJALA TOTO ROZHODNUTIE:
   Článok 1
   Týmto sa v mene Únie schvaľuje podpis Dohody medzi Európskou úniou a vládou Indonézskej republiky o určitých aspektoch leteckých služieb (ďalej len „dohoda“) s výhradou uzavretia tejto dohody.
   Text dohody je pripojený k tomuto rozhodnutiu.
   Článok 2
   Týmto sa predseda Rady poveruje určiť osobu(-y) oprávnenú(-é) podpísať dohodu v mene Únie s výhradou jej uzavretia.
   Článok 3
   Kým dohoda nenadobudne platnosť, bude sa uplatňovať predbežne od prvého dňa prvého mesiaca nasledujúceho po dni, keď si strany navzájom oznámia ukončenie postupov potrebných na tento účel (1).
   Článok 4
   Týmto sa predseda Rady splnomocňuje vydať oznámenie podľa článku 8 ods. 2 dohody.
   Článok 5
   Toto rozhodnutie nadobúda účinnosť dňom jeho prijatia.

      V Luxemburgu 16. júna 2011

            Za Radu

            predseda

         VÖLNER P.

      (1)  Dátum, od ktorého sa bude dohoda predbežne vykonávať, uverejní generálny sekretariát Rady v Úradnom vestníku Európskej únie.
    ---documentbreak---

               8.10.2011

               SK

               Úradný vestník Európskej únie

               L 264/1

         DOHODA
   medzi Európskou úniou a vládou Indonézskej republiky o určitých aspektoch leteckých služieb
   EURÓPSKA ÚNIA ďalej len „Únia“
   na jednej strane a
   VLÁDA INDONÉZSKEJ REPUBLIKY ďalej len „Indonézia“
   na strane druhej,
   ďalej len „strany dohody“,
   BERÚC NA VEDOMIE, že medzi niektorými členskými štátmi Únie a Indonéziou boli uzavreté dvojstranné dohody o leteckých službách, ktoré obsahujú ustanovenia v rozpore s právom Únie,
   POZNAMENÁVAJÚC, že Únia má výlučnú právomoc v súvislosti s niektorými aspektmi, ktoré môžu byť zahrnuté v dvojstranných dohodách o leteckých službách medzi členskými štátmi Únie a tretími krajinami,
   POZNAMENÁVAJÚC, že podľa práva Únie leteckí dopravcovia Únie usadení v členskom štáte majú právo na nediskriminačný prístup k letovým trasám medzi členskými štátmi Únie a tretími krajinami,
   SO ZRETEĽOM na dohody medzi Úniou a určitými tretími krajinami, ktoré štátnym príslušníkom týchto tretích krajín umožňujú získať vlastníctvo leteckých dopravcov s licenciou v súlade s právom Únie,
   UZNÁVAJÚC, že určité ustanovenia dvojstranných dohôd o leteckých službách medzi členskými štátmi Únie a Indonéziou, ktoré sú v rozpore s právom Únie, sa s ním musia zosúladiť s cieľom vytvoriť pevný právny základ pre letecké služby medzi Úniou a Indonéziou a zachovať kontinuitu týchto leteckých služieb,
   BERÚC NA VEDOMIE, že podľa právnych predpisov Únie leteckí dopravcovia v zásade nesmú uzatvárať dohody, ktoré môžu ovplyvniť obchodovanie medzi členskými štátmi Európskej únie a ktorých cieľom alebo účelom je zabrániť hospodárskej súťaži, obmedziť ju alebo ju narušiť,
   UZNÁVAJÚC, že ustanovenia dvojstranných dohôd o leteckých službách uzavretých medzi členskými štátmi Únie a Indonéziou, ktoré i) si vyžadujú alebo uprednostňujú prijatie dohôd medzi spoločnosťami, prijatie rozhodnutí združeniami spoločností alebo zosúladené postupy, ktoré zabraňujú hospodárskej súťaži medzi leteckými dopravcami na príslušných trasách, narúšajú ju alebo ju obmedzujú, alebo ii) posilňujú účinky každej takejto dohody, rozhodnutia alebo zosúladeného postupu, alebo iii) prenášajú na leteckých dopravcov alebo iných súkromných prevádzkovateľov zodpovednosť za prijatie opatrení, ktoré zabraňujú hospodárskej súťaži medzi leteckými dopravcami na príslušných trasách, narúšajú ju alebo ju obmedzujú, môžu narúšať pravidlá hospodárskej súťaže platné pre podniky,
   BERÚC NA VEDOMIE, že Únia nemá v úmysle zvýšiť v rámci tejto dohody celkový objem leteckej dopravy medzi Úniou a Indonéziou, ani ovplyvniť rovnováhu medzi leteckými dopravcami Únie a leteckými dopravcami Indonézie, alebo dojednať zmeny a doplnenia ustanovení platných dvojstranných dohôd o leteckých službách, ktoré sa týkajú dopravných práv,
   SA DOHODLI TAKTO:
   Článok 1
   Všeobecné ustanovenia
   1.   Na účely tejto dohody „členské štáty“ znamenajú členské štáty Únie a „zmluvy EÚ“ znamenajú Zmluvu o Európskej únii a Zmluvu o fungovaní Európskej únie.
   2.   Odkazy v každej z dohôd uvedených v prílohe 1 na štátnych príslušníkov členského štátu, ktorý je stranou takejto dohody, sa považujú za odkazy na štátnych príslušníkov členských štátov Únie.
   3.   Ak je v dohodách uvedených v prílohe 1 uvedený odkaz na leteckých dopravcov alebo letecké dopravné spoločnosti členského štátu, ktorý je stranou tejto dohody, chápe sa ako odkaz na leteckých dopravcov alebo letecké dopravné spoločnosti určené týmto členským štátom.
   Článok 2
   Určenie členským štátom
   1.   Ustanoveniami v odsekoch 2 a 3 tohto článku sa nahrádzajú zodpovedajúce ustanovenia v článkoch uvedených v prílohe 2 písm. a) a b) súvisiace s určením leteckého dopravcu dotyčným členským štátom, jeho oprávneniami a povoleniami udelenými Indonéziou a so zamietnutím, zrušením, pozastavením alebo obmedzením oprávnení alebo povolení tohto leteckého dopravcu.
   2.   Po doručení určenia členským štátom Indonézia udelí príslušné oprávnenia a povolenia s minimálnym procedurálnym zdržaním za predpokladu, že:

               a)

               letecký dopravca je usadený na území určujúceho členského štátu podľa zmlúv EÚ a má platnú prevádzkovú licenciu v súlade s právnymi predpismi Európskej únie a

               b)

               členský štát zodpovedný za vydávanie osvedčenia leteckého prevádzkovateľa vykonáva a udržiava účinnú regulačnú kontrolu leteckého dopravcu a v určení je jasne uvedený príslušný orgán civilného letectva a

               c)

               leteckého dopravcu priamo alebo väčšinovo vlastnia a účinne kontrolujú členské štáty a/alebo štátni príslušníci členských štátov a/alebo iné štáty uvedené v prílohe 3 a/alebo štátni príslušníci týchto iných štátov.

         3.   Indonézia môže zamietnuť, zrušiť, pozastaviť alebo obmedziť oprávnenia alebo povolenia leteckého dopravcu určeného členským štátom, ak:

               a)

               letecký dopravca nie je usadený na území určujúceho členského štátu podľa zmlúv EÚ alebo nemá platnú prevádzkovú licenciu v súlade s právnymi predpismi Európskej únie alebo

               b)

               členský štát zodpovedný za vydávanie osvedčenia leteckého prevádzkovateľa nevykonáva alebo neudržiava účinnú regulačnú kontrolu leteckého dopravcu, alebo v určení nie je jasne uvedený príslušný orgán civilného letectva, alebo

               c)

               leteckého dopravcu priamo alebo väčšinovo nevlastnia alebo účinne nekontrolujú členské štáty a/alebo štátni príslušníci členských štátov a/alebo iné štáty uvedené v prílohe 3 a/alebo štátni príslušníci týchto iných štátov, alebo

               d)

               letecký dopravca už je oprávnený vykonávať prevádzku leteckých služieb podľa dvojstrannej dohody medzi Indonéziou a iným členským štátom a Indonézia môže preukázať, že by pri výkone dopravných práv vyplývajúcich z tejto dohody, na trase, na ktorej sa nachádza bod v tom inom členskom štáte, obchádzala obmedzenia dopravných práv, ktoré ukladá tá iná dohoda, alebo

               e)

               určený dopravca je držiteľom osvedčenia leteckého prevádzkovateľa, ktoré vydal členský štát, a medzi Indonéziou a týmto členským štátom neexistuje dvojstranná dohoda o leteckých službách a tento členský štát odmietol dopravné práva leteckému dopravcovi určenému Indonéziou.

         Pri výkone svojho práva podľa tohto odseku Indonézia nesmie diskriminovať leteckých dopravcov Európskej únie na základe ich štátnej príslušnosti.
   Článok 3
   Bezpečnosť
   1.   Ustanoveniami odseku 2 tohto článku sa dopĺňajú príslušné ustanovenia článkov uvedených v prílohe 2 písm. c).
   2.   Tam, kde členský štát určil leteckého dopravcu, nad ktorým vykonáva a udržiava regulačnú kontrolu iný členský štát, sa práva Indonézie podľa bezpečnostných ustanovení dohody medzi členským štátom, ktorý leteckého dopravcu určil, a Indonéziou rovnako vzťahujú na prijímanie, uplatňovanie alebo udržiavanie bezpečnostných noriem v tomto inom členskom štáte a na prevádzkové oprávnenie tohto leteckého dopravcu.
   Článok 4
   Zdaňovanie leteckých pohonných hmôt
   1.   Ustanoveniami v odseku 2 tohto článku sa dopĺňajú príslušné ustanovenia v článkoch uvedených v prílohe 2 písm. d).
   2.   Bez ohľadu na akékoľvek iné ustanovenie, ktoré je s týmto ustanovením v rozpore, žiadne ustanovenie dohôd uvedených v prílohe 2 písm. d) nebráni členskému štátu uvaliť na nediskriminačnom základe dane, clá alebo iné poplatky na palivo dodávané na jeho územie na účely používania v lietadle určeného leteckého dopravcu Indonézie, ktorý poskytuje služby medzi určitým miestom na území členského štátu a iným miestom na území tohto členského štátu alebo na území iného členského štátu.
   Článok 5
   Zlučiteľnosť s pravidlami hospodárskej súťaže
   1.   Bez ohľadu na akékoľvek iné ustanovenie, ktoré je s týmto ustanovením v rozpore, sa žiadnym ustanovením dohôd uvedených v prílohe 1 nesmie i) uprednostňovať prijatie dohôd medzi spoločnosťami, prijatie rozhodnutí združeniami spoločností alebo zosúladenie postupov, ktoré zabraňujú hospodárskej súťaži alebo ju narúšajú či obmedzujú; ii) posilňovať účinky každej takejto dohody, rozhodnutia alebo zosúladeného postupu, ani iii) delegovať zodpovednosť za prijatie opatrení, ktoré zabraňujú hospodárskej súťaži alebo ju narúšajú alebo obmedzujú, na súkromné hospodárske subjekty.
   2.   Ustanovenia obsiahnuté v dohodách uvedených v prílohe 1, ktoré nie sú zlučiteľné s odsekom 1 tohto článku, sa neuplatňujú.
   Článok 6
   Prílohy k tejto dohode
   Prílohy k tejto dohode sú jej neoddeliteľnou súčasťou.
   Článok 7
   Revízia alebo zmena a doplnenie
   Túto dohodu môžu strany kedykoľvek zrevidovať alebo zmeniť a doplniť po vzájomnej dohode.
   Článok 8
   Nadobudnutie platnosti a predbežné uplatňovanie
   1.   Táto dohoda nadobúda platnosť po tom, keď si strany navzájom písomne oznámia, že ich príslušné vnútorné postupy, ktoré sú potrebné na nadobudnutie platnosti dohody, sú ukončené.
   2.   Bez ohľadu na ustanovenia odseku 1 sa strany dohodli na predbežnom uplatňovaní tejto dohody od prvého dňa mesiaca nasledujúceho po dátume, keď si strany navzájom oznámia ukončenie postupov potrebných na tento účel.
   3.   Táto dohoda sa vzťahuje na všetky dohody a úpravy uvedené v prílohe 1 vrátane tých, ktoré v deň podpisu tejto dohody ešte nenadobudli platnosť a predbežne sa neuplatňujú.
   Článok 9
   Ukončenie platnosti
   1.   V prípade ukončenia platnosti niektorej dohody uvedenej v prílohe 1 sa zároveň ukončí platnosť všetkých ustanovení tejto dohody, ktoré sa vzťahujú na príslušnú dohodu uvedenú v prílohe 1.
   2.   V prípade ukončenia platnosti všetkých dohôd uvedených v prílohe 1 sa zároveň ukončí platnosť tejto dohody.
   NA DÔKAZ TOHO podpísaní splnomocnení zástupcovia, riadne poverení na tento účel, túto dohodu podpísali.

      V Bruseli, v dvoch vyhotoveniach, dňa dvadsiateho deviateho júna 2011 v anglickom, bulharskom, českom, dánskom, estónskom, fínskom, francúzskom, gréckom, holandskom, litovskom, lotyšskom, maltskom, maďarskom, nemeckom, poľskom, portugalskom, rumunskom, slovenskom, slovinskom, španielskom, švédskom, talianskom a indonézskom jazyku, pričom každé znenie je rovnako autentické.

         За Европейския съюз
         Por la Unión Europea
         Za Evropskou unii
         For Den Europæiske Union
         Für die Europäische Union
         Euroopa Liidu nimel
         Για την Ευρωπαϊκή Ένωση
         For the European Union
         Pour l'Union européenne
         Per l'Unione europea
         Eiropas Savienības vārdā –
         Europos Sąjungos vardu
         Az Európai Unió részéről
         Għall-Unjoni Ewropea
         Voor de Europese Unie
         W imieniu Unii Europejskiej
         Pela União Europeia
         Pentru Uniunea Europeană
         Za Európsku úniu
         Za Evropsko unijo
         Euroopan unionin puolesta
         För Europeiska unionen
         Untuk Uni Eropa

         За правителството на Република Индонезия
         Por el Gobierno de la República de Indonesia
         Za vládu Indonéské republiky
         For Republiken Indonesiens regeringen
         Für die Regierung der Republik Indonesien
         Indoneesia Vabariigi valitsuse nimel
         Για την Κυβέρνηση της Δημοκρατίας της Ινδονησίας
         For the Government of the Republic of Indonesia
         Pour le gouvernement de la République d'Indonésie
         Per il governo della Repubblica di Indonesia
         Indonēzijas Republikas valdības vārdā –
         Indonezijos Respublikos vyriausybės vardu
         Az Indonéz Köztársaság kormánya részéről
         Għall-Gvern tar-Repubblika tal-Indoneżja
         Voor de regering van de Republiek Indonesië
         W imieniu rządu Republiki Indonezji
         Pelo Governo da República da Indonésia
         Pentru Guvernul Republicii Indonezia
         Za vládu Indonézskej republiky
         Za vlado Republike Indonezije
         Indonesian tasavallan hallituksen puolesta
         För Republiken Indonesiens regeringen
         Untuk Pemerintah Republik Indonesia

   PRÍLOHA 1

      Zoznam dohôd podľa článku 1 dohody

   Dohody o leteckých službách a ďalšie úpravy medzi Indonézskou republikou a členskými štátmi Európskej únie v znení úprav alebo zmien a doplnení, ktoré boli uzavreté, podpísané alebo parafované v čase podpisu dohody:

               —

               Dohoda o leteckej doprave medzi rakúskou spolkovou vládou a vládou Indonézskej republiky týkajúca sa pravidelnej leteckej dopravy podpísaná vo Viedni 19. marca 1987, ďalej v prílohe 2 len ako „dohoda medzi Indonéziou a Rakúskom“.

               —

               Dohoda medzi vládou Belgického kráľovstva a vládou Indonézskej republiky o leteckých službách medzi ich územiami a za ich hranicami uzavretá v Jakarte 12. marca 1971, ďalej v prílohe 2 len ako „dohoda medzi Indonéziou a Belgickom“.

               —

               Dohoda medzi vládou Bulharskej republiky a vládou Indonézskej republiky o leteckej doprave medzi ich príslušnými územiami a za ich hranicami uzavretá v Jakarte 22. júna 1992, ďalej v prílohe 2 len ako „dohoda medzi Indonéziou a Bulharskom“.

               —

               Dohoda o leteckej doprave medzi vládou Československej socialistickej republiky a vládou Indonézskej republiky podpísaná v Prahe 10. mája 1972, ďalej v prílohe 2 len ako „dohoda medzi Indonéziou a Českou republikou“. Naposledy pozmenená výmenou listov v Jakarte 18. januára 1986.

               —

               Dohoda medzi vládou Dánska a vládou Indonézskej republiky o leteckých službách medzi ich príslušnými územiami podpísaná v Kodani 23. júna 1971, ďalej v prílohe 2 len ako „dohoda medzi Indonéziou a Dánskom“.

               —

               Dohoda o leteckých službách medzi vládou Fínskej republiky a vládou Indonézskej republiky podpísaná v Jakarte 7. novembra 1997, ďalej v prílohe 2 len ako „dohoda medzi Indonéziou a Fínskom“.

               —

               Dohoda medzi vládou Francúzskej republiky a vládou Indonézskej republiky o leteckých službách medzi ich príslušnými územiami a za ich hranicami uzavretá v Jakarte 24. novembra 1967, ďalej v prílohe 2 len ako „dohoda medzi Indonéziou a Francúzskom“.

               —

               Dohoda medzi Spolkovou republikou Nemecko a Indonézskou republikou o službách v leteckej doprave medzi ich príslušnými územiami a za ich hranicami podpísaná v Jakarte 4. decembra 1969, ďalej v prílohe 2 len ako „dohoda medzi Indonéziou a Nemeckom“.

               —

               Dohoda o leteckých službách medzi vládou Helénskej republiky a vládou Indonézskej republiky uzavretá v Jakarte 24. júna 2008, ďalej v prílohe 2 len „dohoda medzi Indonéziou a Gréckom“.

               —

               Dohoda o leteckej doprave medzi vládou Maďarskej republiky a vládou Indonézskej republiky podpísaná v Jakarte 20. septembra 1994, ďalej v prílohe 2 len ako „dohoda medzi Indonéziou a Maďarskom“.

               —

               Dohoda medzi vládou Talianskej republiky a vládou Indonézskej republiky o leteckých službách medzi ich príslušnými územiami a za ich hranicami podpísaná v Jakarte 7. decembra 1966, ďalej v prílohe 2 len ako „dohoda medzi Indonéziou a Talianskom“.

               —

               Návrh Dohody o leteckých službách medzi vládou Luxemburského veľkovojvodstva a vládou Indonézskej republiky parafovaná v Denpasare 15. marca 2005, ďalej v prílohe 2 len ako „dohoda medzi Indonéziou a Luxemburskom“.

               —

               Dohoda o leteckej doprave medzi vládou Holandského kráľovstva a vládou Indonézskej republiky podpísaná v Haagu 23. novembra 1990, ďalej v prílohe 2 len ako „dohoda medzi Indonéziou a Holandskom“.

               —

               Dohoda o leteckej doprave medzi vládou Poľskej republiky a vládou Indonézskej republiky týkajúca sa pravidelnej leteckej dopravy podpísaná v Jakarte 13. decembra 1991, ďalej v prílohe 2 len ako „dohoda medzi Indonéziou a Poľskom“.

               —

               Dohoda o leteckých službách medzi vládou Rumunska a vládou Indonézskej republiky podpísaná v Jakarte 7. septembra 1993, ďalej v prílohe 2 len ako „dohoda medzi Indonéziou a Rumunskom“.

               —

               Dohoda o leteckej doprave medzi vládou Slovenskej republiky a vládou Indonézskej republiky parafovaná v Jakarte 28. marca 1995, ďalej v prílohe 2 len „dohoda medzi Indonéziou a Slovenskom“.

               —

               Dohoda o leteckej doprave o pravidelných leteckých službách medzi vládou Španielskeho kráľovstva a vládou Indonézskej republiky uzavretá v Madride 5. októbra 1993, ďalej v prílohe 2 len ako „dohoda medzi Indonéziou a Španielskom“.

               —

               Dohoda medzi vládou Švédska a vládou Indonézskej republiky o leteckých službách medzi ich príslušnými územiami podpísaná v Kodani 23. júna 1971, ďalej v prílohe 2 len ako „dohoda medzi Indonéziou a Švédskom“.

               —

               Dohoda medzi vládou Spojeného kráľovstva Veľkej Británie a Severného Írska a vládou Indonézskej republiky o leteckých službách medzi ich príslušnými územiami a za ich hranicami podpísaná v Jakarte 28. júna 1973, ďalej v prílohe 2 len ako „dohoda medzi Indonéziou a Spojeným kráľovstvom“.

         PRÍLOHA 2

      Zoznam článkov v dohodách uvedených v prílohe 1 a podľa článkov 2 až 4 dohody

               a)

               Určenie členským štátom:

                           článok 3 dohody medzi Indonéziou a Rakúskom,

                           článok 3 dohody medzi Indonéziou a Belgickom,

                           článok III dohody medzi Indonéziou a Bulharskom,

                           článok 3 dohody medzi Indonéziou a Českou republikou,

                           článok 3 dohody medzi Indonéziou a Dánskom,

                           článok 3 dohody medzi Indonéziou a Fínskom,

                           článok 3 dohody medzi Indonéziou a Francúzskom,

                           článok 3 ods. 4 dohody medzi Indonéziou a Nemeckom,

                           článok 3 dohody medzi Indonéziou a Maďarskom,

                           článok 3 dohody medzi Indonéziou a Talianskom,

                           článok III dohody medzi Indonéziou a Luxemburskom,

                           článok 3 dohody medzi Indonéziou a Holandskom,

                           článok 3 dohody medzi Indonéziou a Poľskom,

                           článok 3 dohody medzi Indonéziou a Rumunskom,

                           článok 3 dohody medzi Indonéziou a Slovenskom,

                           článok III dohody medzi Indonéziou a Španielskom,

                           článok 3 dohody medzi Indonéziou a Švédskom,

                           článok 3 dohody medzi Indonéziou a Spojeným kráľovstvom.

               b)

               Zamietnutie, zrušenie, dočasné pozastavenie alebo obmedzenie oprávnení alebo povolení:

                           články 3 a 4 dohody medzi Indonéziou a Rakúskom,

                           článok 3 dohody medzi Indonéziou a Belgickom,

                           článok IV dohody medzi Indonéziou a Bulharskom,

                           článok 3 dohody medzi Indonéziou a Českou republikou,

                           článok 3 dohody medzi Indonéziou a Dánskom,

                           články 3 a 4 dohody medzi Indonéziou a Fínskom,

                           článok 3 dohody medzi Indonéziou a Francúzskom,

                           článok 3 ods. 6 dohody medzi Indonéziou a Nemeckom,

                           článok 4 dohody medzi Indonéziou a Maďarskom,

                           článok 3 dohody medzi Indonéziou a Talianskom,

                           článok IV dohody medzi Indonéziou a Luxemburskom,

                           články 3 a 4 dohody medzi Indonéziou a Holandskom,

                           články 3 a 4 dohody medzi Indonéziou a Poľskom,

                           článok 4 dohody medzi Indonéziou a Rumunskom,

                           článok 4 dohody medzi Indonéziou a Slovenskom,

                           články III a IV dohody medzi Indonéziou a Španielskom,

                           článok 3 dohody medzi Indonéziou a Švédskom,

                           článok 3 dohody medzi Indonéziou a Spojeným kráľovstvom.

               c)

               Bezpečnosť:

                           články 3 a 6 dohody medzi Indonéziou a Rakúskom,

                           článok 3 dohody medzi Indonéziou a Belgickom,

                           článok 3 dohody medzi Indonéziou a Českou republikou,

                           článok 3 dohody medzi Indonéziou a Dánskom,

                           článok 16 dohody medzi Indonéziou a Fínskom,

                           článok 3 dohody medzi Indonéziou a Francúzskom,

                           príloha 4 schválenej zápisnice podpísaná 4. júna 2003 v Bone delegáciami zastupujúcimi letecké orgány Spolkovej republiky Nemecko a Indonézskej republiky,

                           článok 7 dohody medzi Indonéziou a Gréckom,

                           článok 16 dohody medzi Indonéziou a Maďarskom,

                           článok 3 dohody medzi Indonéziou a Talianskom,

                           článok VII dohody medzi Indonéziou a Luxemburskom,

                           príloha IV memoranda o porozumení medzi leteckými orgánmi Indonézskej republiky a Holandského kráľovstva uzavretá v Haagu 19. augusta 2009,

                           článok 6 dohody medzi Indonéziou a Slovenskom,

                           článok VI dohody medzi Indonéziou a Španielskom,

                           článok 3 dohody medzi Indonéziou a Švédskom.

               d)

               Zdaňovanie leteckých pohonných hmôt:

                           článok 7 dohody medzi Indonéziou a Rakúskom,

                           článok 4 dohody medzi Indonéziou a Belgickom,

                           článok VI dohody medzi Indonéziou a Bulharskom,

                           článok 5 dohody medzi Indonéziou a Českou republikou,

                           článok 4 dohody medzi Indonéziou a Dánskom,

                           článok 6 dohody medzi Indonéziou a Fínskom,

                           článok 4 dohody medzi Indonéziou a Francúzskom,

                           článok 5 dohody medzi Indonéziou a Nemeckom,

                           článok 10 dohody medzi Indonéziou a Gréckom,

                           článok 6 dohody medzi Indonéziou a Maďarskom,

                           článok 4 dohody medzi Indonéziou a Talianskom,

                           článok IX dohody medzi Indonéziou a Luxemburskom,

                           článok 10 dohody medzi Indonéziou a Holandskom,

                           článok 6 dohody medzi Indonéziou a Poľskom,

                           článok 9 dohody medzi Indonéziou a Rumunskom,

                           článok 8 dohody medzi Indonéziou a Slovenskom,

                           článok VIII dohody medzi Indonéziou a Španielskom,

                           článok 4 dohody medzi Indonéziou a Švédskom,

                           článok 4 dohody medzi Indonéziou a Spojeným kráľovstvom.

         PRÍLOHA 3

      Zoznam ďalších štátov podľa článku 2 dohody

               a)

               Islandská republika (podľa Dohody o Európskom hospodárskom priestore);

               b)

               Lichtenštajnské kniežatstvo (podľa Dohody o Európskom hospodárskom priestore);

               c)

               Nórske kráľovstvo (podľa Dohody o Európskom hospodárskom priestore);

               d)

               Švajčiarska konfederácia (podľa Dohody medzi Európskym spoločenstvom a Švajčiarskou konfederáciou o leteckej doprave).


title: 2011/227/EÚ: Rozhodnutie Európskej centrálnej banky z  31. marca 2011 o dočasných opatreniach týkajúcich sa akceptovateľnosti obchodovateľných dlhových nástrojov vydaných alebo garantovaných írskou vládou (ECB/2011/4)

text:
               8.4.2011

               SK

               Úradný vestník Európskej únie

               L 94/33

         ROZHODNUTIE EURÓPSKEJ CENTRÁLNEJ BANKY
   z 31. marca 2011
   o dočasných opatreniach týkajúcich sa akceptovateľnosti obchodovateľných dlhových nástrojov vydaných alebo garantovaných írskou vládou
   (ECB/2011/4)
   (2011/227/EÚ)
   RADA GUVERNÉROV EURÓPSKEJ CENTRÁLNEJ BANKY,
   so zreteľom na Zmluvu o fungovaní Európskej únie, a najmä na jej článok 127 ods. 2 prvú zarážku,
   so zreteľom na Štatút Európskeho systému centrálnych bánk a Európskej centrálnej banky (ďalej len „štatút ESCB“), a najmä na jeho článok 12.1 a článok 34.1 druhú zarážku v spojení s článkom 3.1 prvou zarážkou a článkom 18.2,
   keďže:

               (1)

               Podľa článku 18.1 štatútu ESCB Európska centrálna banka (ECB) a národné centrálne banky členských štátov, ktorých menou je euro, môžu uskutočňovať úverové operácie s úverovými inštitúciami a inými účastníkmi trhu, pričom sa požičiavanie zabezpečuje na základe dostatočnej zábezpeky. Kritériá určujúce akceptovateľnosť zábezpeky na účely operácií menovej politiky Eurosystému sú stanovené v prílohe I k usmerneniu ECB/2000/7 z 31. augusta 2000 o nástrojoch a postupoch menovej politiky Eurosystému (1) (ďalej len „všeobecná dokumentácia“).

               (2)

               Podľa oddielu 1.6 všeobecnej dokumentácie Rada guvernérov ECB môže nástroje, podmienky, kritériá a postupy na vykonávanie operácií menovej politiky Eurosystému kedykoľvek meniť. Podľa oddielu 6.3.1 všeobecnej dokumentácie si Eurosystém vyhradzuje právo určiť, či emisia, emitent, dlžník alebo ručiteľ spĺňa jeho požiadavky na vysoké štandardy na hodnotenie kreditného rizika na základe akýchkoľvek informácií, ktoré môže považovať za relevantné.

               (3)

               Súčasné výnimočné okolnosti na finančnom trhu, ktoré vyplývajú z fiškálnej pozície írskej vlády v súvislosti s plánom úprav podporovaným členskými štátmi eurozóny a Medzinárodným menovým fondom, ako aj narušenie normálneho hodnotenia cenných papierov vydaných írskou vládou zo strany trhu majú negatívny vplyv na stabilitu finančnému systému. Táto výnimočná situácia si vyžaduje rýchlu a dočasnú úpravu rámca menovej politiky Eurosystému.

               (4)

               Rada guvernérov hodnotila skutočnosť, že írska vláda schválila program hospodárskych a finančných úprav, ktorý bol dohodnutý s Európskou komisiou, ECB a Medzinárodným menovým fondom, ako aj pevné odhodlanie írskej vlády takýto program plne implementovať. Rada guvernérov taktiež hodnotila a podporila doterajšiu implementáciu programu írskej vlády. Rada guvernérov hodnotila aj vplyvy takéhoto programu na cenné papiere vydané írskou vládou z hľadiska riadenia kreditného rizika Eurosystému. Rada guvernérov považuje tento program za primeraný, takže obchodovateľné dlhové nástroje vydané alebo garantované írskou vládou si z hľadiska riadenia kreditného rizika zachovajú štandard kvality dostatočný na to, aby zostali akceptovateľnou zábezpekou pre operácie menovej politiky Eurosystému bez ohľadu na akékoľvek externé hodnotenie kreditného rizika. Tieto pozitívne hodnotenia sú základom pre výnimočné a dočasné pozastavenie účinnosti, ktorého cieľom je prispieť k spoľahlivosti finančných inštitúcií a tým posilniť stabilitu finančného systému ako celku a chrániť klientov týchto inštitúcií. ECB by však mala pozorne monitorovať nepretržité silné odhodlanie írskej vlády plne implementovať program hospodárskych a finančných úprav, ktorý je podkladom pre tieto opatrenia.

               (5)

               Toto rozhodnutie sa uplatňuje dočasne, až kým Rada guvernérov nedôjde k záveru, že stabilita finančného systému umožňuje normálne uplatňovanie rámca Eurosystému pre operácie menovej politiky,

         PRIJALA TOTO ROZHODNUTIE:
   Článok 1
   Pozastavenie účinnosti niektorých ustanovení všeobecnej dokumentácie
   1.   V súlade s článkami 2 a 3 sa pozastavuje účinnosť minimálnych požiadaviek Eurosystému na limit kreditnej kvality, ktorý je uvedený v rámcových pravidlách Eurosystému pre hodnotenie kreditného rizika obchodovateľných aktív v oddiele 6.3.2 všeobecnej dokumentácie.
   2.   V prípade akéhokoľvek rozporu medzi týmto rozhodnutím a všeobecnou dokumentáciou má prednosť toto rozhodnutie.
   Článok 2
   Pokračujúca akceptovateľnosť obchodovateľných dlhových nástrojov vydaných írskou vládou ako zábezpeky
   Minimálny limit kreditnej kvality stanovený Eurosystémom sa neuplatňuje na obchodovateľné dlhové nástroje vydané írskou vládou. Takéto aktíva predstavujú akceptovateľnú zábezpeku na účely operácií menovej politiky Eurosystému bez ohľadu na externé hodnotenie ich kreditného rizika.
   Článok 3
   Pokračujúca akceptovateľnosť obchodovateľných dlhových nástrojov garantovaných írskou vládou ako zábezpeky
   Minimálny limit kreditnej kvality stanovený Eurosystémom sa neuplatňuje na obchodovateľné dlhové nástroje vydané subjektami usadenými v Írsku a plne garantované írskou vládou. Na záruku poskytnutú írskou vládou sa naďalej uplatňujú požiadavky uvedené v oddiele 6.3.2 všeobecnej dokumentácie. Takéto aktíva predstavujú akceptovateľnú zábezpeku na účely operácií menovej politiky Eurosystému bez ohľadu na externé hodnotenie ich kreditného rizika.
   Článok 4
   Nadobudnutie účinnosti
   Toto rozhodnutie nadobúda účinnosť 1. apríla 2011.

      Vo Frankfurte nad Mohanom 31. marca 2011

            prezident ECB

         Jean-Claude TRICHET

      (1)  Ú. v. ES L 310, 11.12.2000, s. 1.


title: Rozhodnutie Rady z 22. decembra 1995 o predbežnom uplatňovaní určitých dohôd medzi Európskym spoločenstvom a niektorými tretími krajinami v obchode s textilnými výrobkami

text:
Dôležité právne oznámenie

|

31996D0223

Úradný vestník L 081 , 30/03/1996 S. 0001 - 0002

		Rozhodnutie Radyz 22. decembra 1995o predbežnom uplatňovaní určitých dohôd medzi Európskym spoločenstvom a niektorými tretími krajinami v obchode s textilnými výrobkami(96/223/ES)RADA EURÓPSKEJ ÚNIE,so zreteľom na Zmluvu o založení Európskeho spoločenstva a najmä jej článok 113 v spojitosti s jej článkom 228 ods. 3,so zreteľom na návrh Komisie,keďže Komisia rokovala v mene spoločenstva o dvojstranných dohodách vo forme výmeny listov o zmene a doplnení existujúcich dvojstranných dohôd, dojednaní a protokolov o obchode s textilnými výrobkami s niektorými tretími krajinami tak, aby sa bralo do úvahy pristúpenie Rakúskej republiky, Fínskej republiky a Švédskeho kráľovstva k Európskej únii, ako je stanovené v článkoch 75, 100 a 127 Aktu týkajúceho sa podmienok pristúpenia a úprav zmlúv, na ktorých je založená únia, pripojených k Zmluve o pristúpení z roku 1994;keďže tieto dvojstranné dohody sa majú uplatňovať na predbežnom základe od 1. januára 1995 až do ukončenia postupov požadovaných na ich uzatvorenie, v závislosti na recipročnom predbežnom uplatňovaní partnerskými krajinami;ROZHODLA TAKTO:Článok 1Dvojstranné dohody vo forme výmeny listov o zmene a doplnení existujúcich dvojstranných dohôd, dojednaní a protokolov o obchode s textilnými výrobkami s niektorými tretími krajinami tak, aby sa bralo do úvahy pristúpenie Rakúskej republiky, Fínskej republiky a Švédskeho kráľovstva k Európskej únii, medzi Európskou úniou na jednej strane a príslušnými tretími krajinami uvedenými v prílohe k tomuto rozhodnutiu, na strane druhej, sa uplatňujú na predbežnom základe od 1. januára 1995 až do ukončenia postupov požadovaných na ich uzatvorenie, v závislosti na recipročnom predbežnom uplatňovaní partnerskými krajinami.Článok 2Znenia parafovaných dohôd sú pripojené k tomuto rozhodnutiu.V Bruseli 22. decembra 1995Za RaduPredsedaL. Atienza Serna--------------------------------------------------PRÍLOHAZOZNAM KRAJÍNALBÁNSKOARMÉNSKOAZERBAJDŽANGRUZÍNSKOKAZACHSTANLOTYŠSKOMOLDAVSKORUSKÁ FEDERÁCIASLOVINSKOTHAJSKOUZBEKISTAN--------------------------------------------------